recursal/SuperWikiNEXT-32B huggingface dataset:
**ג'וליה מורלי** (נולדה ב-1939) היא אשת עסקים, נדבנית ודוגמנית בריטית. יושבת ראש ארגון מיס עולם ומנהלת תחרות מיס עולם.

ביוגרפיה
--------

מורלי נולדה בלונדון ועבדה כדוגמנית, היא נישאה לאריק מורלי ב-1960, הבעלים והמייסד של תחרות מיס עולם, ומונתה למנהלת התחרות. 

בשנת 1996, היא יזמה את התחרות המקבילה לגברים מר עולם.

בשנת 2000, לאחר מותו היא החלה לשמש כיושב ראש ארגון במקום בעלה ומטעם תפקידה היא הקימה את ארגון "יופי עם מטרה" ,העוסק בצדקה ומספק שירותים הומניטריים לארגונים שונים ברחבי העולם.

בתחרות מיס עולם 2009 היא יזמה קרן צדקה, העוסקת בתרומות בנושאים כמו חינוך ובריאות לילדים נזקקים.

בשנת 2016 זכתה בפרס Variety Humanitarian Award.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **ג'וליה מורלי** |
| ויקישיתוף תמונות ומדיה בוויקישיתוף: **ג'וליה מורלי** |

הערות שוליים
------------

1. ↑  גילי איזיקוביץ, תפנית דרמטית בתחרות מיס עולם: מהשנה הבאה — בלי בגדי ים, באתר הארץ, 19 בדצמבר 2014
2. ↑  רויטרס, ״מיס עולם – לא פחות חשוב מהפיסגה", חדשות, 14 בנובמבר 1985
3. ↑  דליה נוימן, הגברים הכי יפים בעולם, באתר ynet, 10 בנובמבר 2011
4. ↑  Miss World CEO Julia Morley felicitated with Humanitarian Award - BeautyPageants, Femina Miss India
הרב **נתן בורג'יל** (בערך ת"פ, 1720 - חשוון תקנ"ב, 1791) היה מגדולי רבני תוניסיה בזמנו, אב"ד תוניס וראש רבני תוניסיה, מחבר הספר "חק נתן" על סדר קדשים.

ביוגרפיה
--------

נולד בתוניס לרבי אברהם. למד אצל רבי אברהם טייב ("באבא סידי"), רבי יצחק לומברוזו ה"זרע יצחק", ורבי מסעוד רפאל אלפאסי ה"משחא דרבותא". בגיל 18 מונה על ידי רבו רבי מסעוד, לכהן כדיין בתוניס.

בשנת תקל"ד קיבל יחד עם רבי יוסף הכהן טנוג'י ורבי יוסף זרקא ("עוד יוסף חי"), את פני החיד"א במסע השליחות. החיד"א התפעל ממנו ובשם הגדולים הוא מתארו "עיר וקדיש, יחיד ומיוחד שברבני תוניס".

בשנת תקמ"ו מונה לכהן כאב"ד בתוניס.

בהקדמתו לספרו הוא כתב שסבל מייסורים רבים. כך גם בהסכמתו לספרו של בנו רבי אליהו חי, "מגדנות נתן", הוא כותב שאיבד ילדים.

בשנת תקמ"ח עלה לירושלים ומינה על מקומו את רבי שלמה בן רבי מסעוד אלפאסי, ה"כרוב ממשח". בספר "מעשה נסים" מופיעים סיפורי מופת על כך שנפל לחולי והתרפא על ידי מעשה נסים של רבו רבי מסעוד, ועל כך שבמהלך עלייתו לארץ ישראל, ספינתו חישבה להיטבע ונפער בה חור, ובכוחו שקטה הסערה ונסתם החור, ובעקבות כך התגיירו מלחי הספינה.

הוא שהה בירושלים 4 שנים עד פטירתו ונקבר בהר הזיתים.

תלמידו רבי עוזיאל אלחייאק כיהן ברבנות בתוניס.

בניו היו רבי אליהו חי ורבי אברהם חיים. חתניו היו רבי דוד טייב דיין בתוניס, רבי יהודה שמאמה והשלישי שמו אינו ידוע. נכדו, רבי נתן בורג'יל (השני), כיהן אף הוא כרב הראשי בתוניס.

ספרו
----

ספרו חוק נתן הוא אחד מספרי היסוד לסדר קדשים. בספר חידושים והערות על סדר קדשים ועוד מסכתות שונות. בנוסף נדפסו בספר מעט חידושים על פירוש רבי אליהו מזרחי על התורה, חידושים על הרמב"ם, על הפרי חדש ועל הקרבן אהרן. הספר נדפס לראשונה בליוורנו תקל"ו-תקל"ח, יחד עם ספרו של בנו מגדנות נתן.

חלק מהערותיו הוכנסו לדפוס וילנה.

עדנה הייתה לספר כשחפץ חיים הדפיס את "אספת זקנים" ובו ארבעה פירושי אחרונים לסדר קדשים, ובהם הספר חק נתן. הספר נדפס בימינו במהדורות המורחבות של התלמוד של מהדורת עוז והדר.

לקריאה נוספת
------------

* הרב ישכר בעריש וייס, עלים לתרופה, פרשת נח, תשע"ה.

קישורים חיצוניים
----------------

* כרטיס הקבר של ר' נתן בורג'יל, אתר הר הזיתים.

הערות שוליים
------------

1. ↑  יום הפטירה אינו ברור. מלשון המצבה כפי שהיא נראית במאה ה-21, ניתן להבין כי המדובר בא' או ב' חשוון, ובתולדות חכמי ירושלים ח"ג, עמ' 92 הועתקה המצבה עם הכיתוב "ד' חשון" (ראו מרדכי מוטולה, **דובב שפתי ישנים** א', עמ' 33)
2. ↑  בתוך קרן לדוד, ג'רבה תש"ח, ירושלים תשנ"ז.
3. ↑  רבי עוזיאל אלחייאך מכנהו "חכם יתקי צניע ומעלי". בנו הוא רבי בורג'ל שמאמה מחבר הספר "שורש ישי".
4. ↑  רבי עוזיאל מכנהו "איש שוע ונדיב".

|  |  |  |
| --- | --- | --- |
| **הקודם**:**הרב יוסף הכהן יצחקי** | **רבנים ראשיים לתוניסיה** | **הבא**:**הרב שלמה אלפסי** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007307641305171
* ISNI: 0000 0000 5481 7893
* LCCN: nr2006032261
* VIAF: 7354527
* WorldCat: lccn-nr2006032261

 |
**TV6** הוא ערוץ טלוויזיה פולני שנמצא בבעלות Polskie Media (חברה-בת של קבוצת Polsat). הערוץ הושק ב-30 במאי 2011, וב-10 במאי 2017 החל לשדר גם ב-HD.

היסטוריה
--------

### 2011-2013

הערוץ החל את שידוריו ב-30 במאי 2011 בשעה 17:00. הערוץ שידר תוכניות דוגמת גרסה מקומית של התוכנית "מי רוצה להיות מיליונר?", "האח הגדול" ועוד.

עד 31 ביולי 2011 שידר הערוץ בין השעות 12:30 עד 1:00 בלילה.

### 2013-הווה

מחודש אוגוסט 2013 משדר הערוץ 24 שעות ביממה.

ב-30 במרץ 2013 השיק הערוץ אריזה גרפית חדשה. בשנת 2014 החל הערוץ להשתמש בסיסמה "יש לך בחירה".

סמל גרסת ה-HD של שידורי הערוץ

לוח שידורים
-----------

לוח השידורים של הערוץ כולל תוכניות בידור, תוכניות מציאות ושעשועונים שהופקו בגרסה מקומית וזכו לפופולריות. כמו כן משדר הערוץ תוכניות אנימציה לילדים, תוכניות בנושאי ספורט, מוזיקה וקומדיות מצבים.

קישורים חיצוניים
----------------

ויקישיתוף מדיה וקבצים בנושא **TV6** בוויקישיתוף
* 

* אתר האינטרנט הרשמי של TV6

הערות שוליים
------------

1. ↑  TV6 על כל פלטפורמות הלוויין. אילו תוכניות ישודרו?, באתר media 2, ‏12 במאי 2011 (בפולנית)
2. ↑  TV6 יתחיל לשדר ב-30 במאי. מה מתוכנן? (בפולנית)
3. ↑  TV6 עם אריזה גרפית חדשה, באתר media2, ‏27 במרץ 2013 (בפולנית)
מפלגת ה**פלָנחֶה** (בספרדית: **Falange Española Tradicionalista y de las Juntas de Ofensiva Nacional Sindicalista**, "הפלָנחֶה הספרדי המסורתי ושל חונטות התקיפה הלאומית הסינדיקליסטית") הייתה המפלגה החוקית היחידה בספרד תחת שלטון פרנקו. הפלנחה דגלה באידאולוגיה סינדיקליסטית נאציונל-פשיסטית. היא הוקמה בשנת 1937 על ידי איחוד של שתי מפלגות ימין קיצוניות: המפלגה הקרליסטית ומפלגת הפלנחה של ה-JONS (בספרדית: **Falange Española de las Juntas de Ofensiva Nacional-Sindicalista**). פירוקה היה ב-1977, על ידי המזכ"ל שלה, אדולפו סוארס, שמונה לראש הממשלה של ספרד הדמוקרטית.

היסטוריה
--------

מפלגת הפלנחה הראשונה הצטרפה לצד הנאציונליסטי במלחמת האזרחים בספרד, ואחד מממנהיגיה, חוסה אנטוניו פרימו דה ריברה, הוצא להורג בכלא הרפובליקני. כשהגנרליסימו פרנקו צבר כוח, הוא איחד ב-19 באפריל 1937 את הפלנחה הראשונה עם המפלגה הקרליסטית, ובכך יצר חזית נאציונליסטית רחבה. כ-60% ממנהיגי הפלנחה הראשונה מצאו את מותם במהלך המלחמה.

לאחר המלחמה הפכה המפלגה למפלגה היחידה בדיקטטורה של פרנקו, שנקראה "המדינה הספרדית". במהלך מלחמת העולם השנייה, לאחר כמה עימותים עם יוצאי המפלגה הקרליסטית, החליטו מנהיגי הפלנחה, בראשות פרנקו, להגדיר אותה בתור "תנועה" יותר מאשר "מפלגה", כדי להדגיש את הייחודיות הפלנגית-ספרדית-קתולית של הפלנגות, בניגוד לשאר המפלגות הפשיסטיות באירופה באותה תקופה.

עם נפילת משטר פרנקו, ב-13 באפריל 1977, התפרקה המפלגה.

חברי הפלנחה בסרגוסה, 1936
### השפעה מחוץ לספרד

המפלגה היוותה השראה למפלגת הכתאיב הלבנונית, שגם שאבה ממנה את שמה - הפלנגות, בתרגום לצרפתית. השם נגזר מהמילה היוונית Phalanx (פלנקס) - מערך צפוף של חיל רגלים. "كتيبة" ("כַּתיבַּה", בריבוי: كتائب, "כַּתַאאִיב") הוא תרגום לערבית של מילה זו. המפלגה הלבנונית נודעה גם בשמה הצרפתי "Les Phalanges".

קישורים חיצוניים
----------------

ויקישיתוף מדיה וקבצים בנושא **פלנחה** בוויקישיתוף

הערות שוליים
------------

1. ↑  יו תומאס, The Spanish Civil War‏ (2001), עמ' 903.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007367821605171
* BIBSYS: 6039029
* BNE: XX118281
* BnF: cb11953145v (data)
* CiNii: DA07813200
* ISNI: 0000 0001 1958 3793
* LCCN: n81038541
* NKC: ko2009492727
* NLA: 35785095
* SUDOC: 103685146
* VIAF: 147093871
* WorldCat: lccn-n81038541

 |
**ריבניצה** (ברומנית: **Rîbnița**, ברוסית: **Рыбница**, ביידיש: **ריבניץ**) היא עיר במולדובה בשטח בשליטת רפובליקת טרנסניסטריה. נכון ל-2010, מונה אוכלוסיית העיר 50,100 תושבים. בעיר מתגוררים תושבים ממוצא אוקראיני, רוסי ומולדבי.

היסטוריה
--------

העיר ידועה מהמאה ה-15. לראשונה נזכרת ב-1657. באותה תקופה הייתה חלק מפולין. תקופה קצרה בסוף המאה ה-17 נכבשה על ידי טורקיה. ב-1793 בחלוקת פולין השנייה צורפה לאימפריה הרוסית. הייתה חלק מחבל פודוליה והייתה שייכת לאזור באלטה. ב-1922 נהייתה חלק מהרפובליקה המולדובית האוטונומית, שהייתה חלק מאוקראינה. מ-1938 במעמד של עיר. ב-1939 חלק מרפובליקת מולדובה בברית המועצות. ב-1941 בכיבוש גרמני ורומני כחלק מטרנסניסטריה. ב-1944 חזרה לברית המועצות. מ-1991 במולדובה העצמאית, אך בגלל ריבוי האוכלוסייה הלא רומנית בעיר החליטה להצטרף לרפובליקה הטרנסדינסטרית המולדובית הבלתי מוכרת.

יהודים
------

ב-1926 היהודים היוו 38% מתושבי העיר, בעוד הלאום השני בגדלו, האוקראינים, רק 33.8%. רוב היהודים הושמדו במחנות בטרנסניסטריה. מ-1945 עד 1973 התגורר בעיר הצדיק, ר' חיים זנוויל אברהמוביץ', הצדיק מריבניצה. הרבי מריבניצה נשאר האדמו"ר ה (כמעט) יחיד בשטחי ברית המועצות אחרי 1945, יהודים מכל ברית המועצות היו נוסעים אליו לקבל את ברכתו.

כיום קיימת קהילה יהודית קטנה בריבניצה. בהנהגת שליח חב"ד הרב זלמן אבלסקי, הרב הראשי למולדובה, הוקם בית כנסת ומרכז חסד לרווחת הקהילה.

לקריאה נוספת
------------

* אובידיו קראנגה, רבניצה, **אנציקלופדיה של המחנות והגטאות** (כרך III, עמ' 747–748), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)

קישורים חיצוניים
----------------

ויקישיתוף מדיה וקבצים בנושא **ריבניצה** בוויקישיתוף
* 

* אתר האינטרנט הרשמי של ריבניצה
* ריבניצה (Rybnitsa), ב"אנציקלופדיה של הגטאות", באתר "יד ושם"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007588886405171
* LCCN: n2013027159
* VIAF: 316546136
* WorldCat (עם VIAF): 316546136

 |
**סטטיסטיקה חסינה** או "סטטיסטיקה רוֹבּוּסטית" (Robust statistics) היא טכניקה סטטיסטית שביצועיה טובים עבור נתונים מטווח רחב של התפלגויות. יתרונה בולט במיוחד עבור התפלגויות שאינן נורמליות. שיטות הסטטיסטיקה החסינות מתבססות יותר על החציון מאשר על הממוצע ומשתמשות יותר בערכים שבמרכז המדגם מאשר בערכים שבקצותיו. 

הסטטיסטיקה החסינה מבקשת לספק שיטות המחקות את השיטות המקובלות בסטטיסטיקה, אך פחות מושפעות מנתונים קיצוניים. שיטות ההערכה הקלאסיות בסטטיסטיקה נשענות בחוזקה על השערות שלעיתים קרובות אין להן אחיזה במציאות. הסטטיסטיקה החסינה מוגדרת להיות עמידה מפני טעויות הנובעות מסטייה מההשערות. זה אומר שגם אם ההשערות מתקיימות רק בקירוב, המדד הסטטיסטי החסין יספק יעילות והטיה מתקבלות על הדעת, ואסימפטוטית (בשאיפה לאינסוף) יהיה חסר הטיה. 
שימוש נפוץ בסטטיסטיקה חסינה הוא להתמודדות עם תופעת הזנב הארוך.

מדידת חסינות
------------

הכלים העיקריים המשמשים לתיאור ומדידת חסינות הם נקודת השבירה, פונקציית ההשפעה ועקומת הרגישות.

נקודת השבירה של מדד סטטיסטי היא שיעור התצפיות הקטן ביותר ששינוי בלתי מוגבל בהן יגרום לשינוי לא חסום בערך המדד. לדוגמה, בהינתן אוסף של n מספרים {\displaystyle (x\_{1},...x\_{n})} ניתן להשתמש בנוסחה: {\displaystyle {\bar {x}}={1 \over n}\sum \_{i=1}^{n}x\_{i}={x\_{1}+x\_{2}+...+x\_{n} \over n}} על מנת לחשב את הממוצע. הממוצע לכן הוא בעל נקודת שבירה של 0 מכיוון שניתן לשנות אותו באופן בלתי חסום על ידי שינוי של כל אחד מהערכים {\displaystyle x\_{1},...x\_{n}}. 

פונקציית ההשפעה בודקת את תלות המדד הסטטיסטי בערך נקודה בודדת במדגם. 

עקומת הרגישות בודקת כיצד המדד הסטטיסטי מושפע משינויים קלים בפיזור הערכים במדגם. 

#### דוגמאות

* חציון הוא מדד חסין, בעל נקודת שבירה של 50%, בעוד לממוצע נקודת שבירה של 0% והוא איננו מדד חסין.
* טווח בין-רבעוני הוא מדד חסין של סטייה סטטיסטית, בעוד שטווח איננו.
* שימוש באומד קטום או בווינסוריזציה מאפשר ליצור מדד חסין יותר מהמדד המקורי.

קישורים חיצוניים
----------------

* סטטיסטיקה חסינה, באתר MathWorld (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph126875

 |
פסטיבל הבלוז של שיקגו
**הבלוז של שיקגו** (או **שיקגו בלוז**, נקרא גם לעיתים "בלוז אורבני") הוא תת-סוגה של מוזיקת הבלוז שהתפח בשיקגו בשנות ה-30 וה-40. הבלוז של שיקגו, כמו הדלתא בלוז ממנו התפתח מבוסס על בלוז 12 תיבות בגיטרה ומפוחית, אלא שכלי נגינה אלה זוכים להגברה חשמלית ונוספים אליהם בדרך כלל פסנתר ותופים ולעיתים גם סקסופון, טרומבון וחצוצרה. צורת הנגינה קשוחה ותחרותית, יחד עם פתיחות לביטוי אינדיבידואלי של הנגנים עליהם לשמור על מעמדם במהלך הנגינה באמצעות וירטואוזיות והחצנה של הכישרון. התמלילים ברובם בוטים, ציניים ומרירים יותר מהטקסטים ההומוריסטיים והדו-משמעיים של הדלתא בלוז.

הסגנון התפתח עקב ההגירה הגדולה של אפרו-אמריקאים מדרום ארצות הברית לאורך נהר המיסיסיפי צפונה לערי התעשייה ובראשן שיקגו. למעצבי הצליל נחשבים וילי דיקסון, מאדי ווטרס והאולין' וולף. המוזיקה נוגנה במועדונים בפרברים הדרומיים של העיר וזכתה להפצה על ידי חברות תקליטים כ"צ'ס רקורדס", "קוברה", "ויי-ג'יי" ו"אליגטור". בשנות החמישים הגיעה המזיקה לאירופה והשפיעה על אמנים, בעיקר מבריטניה. בארצות הברית השפיע הסגנון על יצירת הרוק אנד רול באמצעות צ'אק ברי ובו דידלי. 

תור הזהב של הבלוז של שיקגו החל ב-1947 ונמשך עד אמצע שנות ה-50 בלטו בו האמנים וילי דיקסון, מאדי ווטרס, האולין' וולף, ממפיס סלים, סאני בוי ויליאמסון, ליטל וולטר, אלמור ג'יימס, ג'ון לי הוקר, בילי בוי ארנולד, ג'ימי ריד ואחרים.

הבלוז של שיקגו השפיע במיוחד על הבלוז והרוק בבריטניה, החל מהופעתו של מאדי ווטרס במועדון מרקי ב-1958. בהנהגתם של אלכסיס קורנר וג'ון מאייל נוסדו להקות היארדבירדס, האבנים המתגלגלות, קרים, לד זפלין ורבות אחרות ששורשיהן בבלוז של שיקגו

קישורים חיצוניים
----------------

ויקישיתוף מדיה וקבצים בנושא **הבלוז של שיקגו** בוויקישיתוף
* שיקגו בלוז (בעברית)
* שיעור נגינה והיסטוריה קצרה (באנגלית)

הערות שוליים
------------

1. ↑  Blues History
**מייקל דין כהן** (באנגלית: **Michael Dean Cohen**; נולד ב-25 באוגוסט 1966) הוא משפטן יהודי-אמריקאי שעבד כעורך דינו של דונלד טראמפ טרם סיום עבודתו במאי 2018.

ביוגרפיה
--------

כהן נולד וגדל בעיירה לורנס שבלונג איילנד, בסמוך לניו יורק, לאם אחות ולאב ניצול השואה שעבד ככירורג. הוא בוגר בית הספר "לורנס וודמיר", וסיים תואר ראשון באמריקן יוניברסיטי ותואר J.D. ב-1991 בבית הספר למשפטים של אוניברסיטת מישיגן המערבית.

כהן, המורשה כעורך דין במדינת ניו יורק, שירת כסגן נשיא ארגון טראמפ ופרקליט מיוחד לדונלד טראמפ, ולפני כן כיהן כנשיא משותף של חברת "טראמפ אנטרטיינמנט" וכשותף בפירמה "Phillips Nizer".

מאז אפריל 2018 הוא נמצא תחת חקירה פלילית בידי התביעה הפדרלית על מגוון נושאים, בהם הונאת בנק ומס, הונאת תקשורת והפרת חוקי מימון בחירות – העולים בחלקם מתשלומים שבוצעו על ידו במסגרת פרשת טראמפ–סטורמי דניאלס. ב-21 באוגוסט באותה שנה חתם כהן על עסקת טיעון עם התביעה של ניו יורק, והודה ב-8 עבירות פדרליות. במסגרת ההסכם הודה כי הפר חוקי מימון בחירות בנוגע לתשלום לשתי נשים, סטורמי דניאלס וקרן מקדוגול, על מנת להשפיע על תוצאות הבחירות לנשיאות ארצות הברית 2016, בהוראת המועמד טראמפ.
ב-29 בנובמבר 2018, מייקל כהן הודה באשמה כי הגיש הצהרה שקרית לקונגרס בשנת 2017 לגבי פרויקט נדל״ן אשר יזמה חברת הבנייה של הנשיא טראמפ במוסקבה, רוסיה.

ב-12 בדצמבר 2018 נידון מייקל כהן לשלוש שנות מאסר בפועל בגין העבירות אשר הודה בהן.

כהן נשוי מאז 1994 ללורה שוסטרמן, ילידת אוקראינה, ולזוג שני ילדים.

קישורים חיצוניים
----------------

ויקישיתוף מדיה וקבצים בנושא **מייקל כהן** בוויקישיתוף
* מייקל כהן, ברשת החברתית טוויטר
* מייקל כהן, ברשת החברתית Goodreads

הערות שוליים
------------

1. ↑  מאט אפוצו, הניו יורק טיימס, ה-FBI החרים ממשרדו של עורך הדין של טראמפ מסמכים על דמי השתיקה לשחקניות פורנו, באתר הארץ, 9 באפריל 2018
2. ↑  אתר למנויים בלבד הניו יורק טיימס, עורך דינו האישי של טראמפ חתם על עסקת טיעון, באתר הארץ, 21 באוגוסט 2018
3. ↑  רויטרס, עסקת טיעון לאיש סודו ועורך דינו לשעבר של הנשיא טראמפ, באתר ynet, 22 באוגוסט 2018
4. ↑  עמרי נחמיאס‏, פרקליטו לשעבר של טראמפ הגיע להסדר טיעון: שילמתי לנשים בהוראתו, באתר וואלה!‏, 21 באוגוסט 2018.
5. ↑  "Cohen Pleads Guilty and Details Trump's Involvement in Moscow Tower Project" (באנגלית). נבדק ב-2018-11-30.
6. ↑  אתר למנויים בלבד הניו יורק טיימס, האימפריה האפלה של האיש שעשוי להפיל את טראמפ, באתר TheMarker‏, 8 במאי 2018

|  |  |
| --- | --- |
| בקרת זהויות עריכת הנתון בוויקינתונים | 
* GND: 1173330828
* LCCN: no2019016967
* NKC: jo20211103189
* VIAF: 154153833155664330132
* WorldCat: viaf-154153833155664330132

 |
אוהל קנבס על שפת מכתש רמון
**גלמפינג** (באנגלית: **Glamping**) הוא מושג בתחום תרבות הפנאי והנופש המתייחס למתקני לינה ואירוח בסגנון מחנאות מהודר בתנאים גבוהים ביותר, הממוקמים בפינות חמד בחיק הטבע. מקור המילה בהלחם המילים *Glamorous* (זוהר, מפואר) ו-*Camping* (מחנאות).

מהות הגלמפינג
-------------

עיקרה של תרבות הגלמפינג היא הענקת תנאי שהות נוחים ומפנקים בטבע במתקן אשר שומר על תחושת קרבה וחיבור מיידי לסביבה (שלא כמו בבית המלון המפריד בין האורחים לסביבתם). מציאות זו מושגת על ידי שימוש באמצעי לינה המוכרים מתחום המחנאות אשר עברו שיפורים והתאמות כדי להביאם לרמת האירוח הגבוהה של תחום הגלמפינג. אמצעי לינה אלה עשויים לכלול: אוהלי קנבס, אוהלי טיפי, אוהלי יורט, בקתות, נגררים, בתי עץ ועוד. מתקני האירוח יהיו מאובזרים במזרנים איכותיים או מיטות, בשמיכות ומצעים יוקרתיים, בריהוט נלווה בתוך יחידת האירוח ובשלל אביזרי נוחות. אתר גלמפינג יכול להיות קבוע (בדומה לבית מלון) או ארעי- כזה המוקם במיוחד לפי הזמנה- לפרק לזמן קצר ומפורק לאחר עזיבת האורחים.

נהוג שאתרי הגלמפינג מציעים לאורחיהם שירותים ברמה גבוהה ביותר כולל ארוחות גורמה, משקאות ופעילויות המערבות את האורחים עם הסביבה הטבעית בה נמצא אתר הגלמפינג.

גלמפינג בעולם ובישראל
---------------------

מתחם מנוחה באתר גלמפינג ארעי במכתש רמון
ראשית הגלמפינג באירופה בתחילת המאה ה-21. עד מהרה התפשטה האופנה הזו גם לארצות הברית ואתרי גלמפינג החלו לצוץ בנקודות טבע מרהיבות ברחבי היבשת. במקביל, החלו לעלות ברשת אתרי אינטרנט העוסקים באופנת הגלמפינג. אתרים אלה כוללים אינדקסים לאתרי גלמפינג בעולם כולו, חוות דעת ועדכונים שוטפים מהנעשה בתחום.

בישראל (2013) תחום הגלמפינג עדיין נמצא בחיתוליו כאשר גם מבין העוסקים בתחום התיירות, רק מעטים התוודעו למושג. עם זאת, ניתן למצוא בישראל חברות המציעות חוויות אירוח בטבע העושות שימוש במונח גלמפינג.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **גלמפינג** |
| ויקישיתוף תמונות ומדיה בוויקישיתוף: **גלמפינג** |

* גליה גוטמן, ‏המחנות העולים, באתר גלובס, 28 במרץ 2007
* אתר למנויים בלבד משה גלעד, ג'קוזי באוהל: טרנד הטיולים החדש של האלפיון העליון - קמפינג מעוצב, באתר הארץ, 2 במרץ 2017
* איתן לשם, להרגיש בבית גם בקצה העולם: למה כולם רוצים לצאת לחופשת גלאמפינג, באתר הארץ, 26 ביוני 2019

הערות שוליים
------------

1. ↑  גליה גוטמן, ‏המחנות העולים, באתר גלובס, 28 במרץ 2007
**במהלך מלחמת העולם השנייה הופצצה בלגרד פעמיים**: בפעם הראשונה הופצצה על ידי חיל האוויר הגרמני, הלופטוואפה, ב-1941 ובפעם השנייה הופצצה על ידי בעלות הברית ב-1944.

ההפצצה הגרמנית
--------------

תמונה מתוך מגזין תעמולה גרמני (Der Adler) שמציג את ההפגזות על בלגרד.
בסוף מרץ 1941 אולצה ממלכת יוגוסלביה להצטרף למלחמת העולם השנייה לצד מעצמות הציר, וכתוצאה מכך אירעה מהפכה עממית במדינה; המהפכה הובלה באמצעות הפיכה צבאית וגרמה לשינוי במדיניות יחסי החוץ עם אוריינטציה לבעלות הברית. המהפכה אירעה ברגע מכריע, כאשר היטלר עמד לפני שיגור מבצע ברברוסה נגד ברית המועצות. כדי להכניע את יוגוסלביה ויוון הפלישה לברית המועצות הושהתה.

**מבצע עונש** היה שם הקוד של הפצצת בלגרד במהלך הפלישה ליוגוסלביה. הלופטוואפה הפציץ את העיר ב-6 באפריל (הפסחא האורתודוקסית) ללא הכרזת מלחמה. ההפצצות נמשכו עד 10 באפריל. למעלה מ-500 גיחות הפצצה נשלחו נגד בלגרד ב-3 גלים שבאו מרומניה, שם רוכזו כוחות גרמניים לקראת המתקפה על ברית המועצות. בהפצצות נהרגו יותר מ-17,500 אזרחים ומאות מבנים הושמדו. המוסד התרבותי החשוב ביותר שהושמד הייתה הספרייה הלאומית של סרביה, שבה היו 300,000 ספרים, בהם גם ספרים רבי ערך מימי הביניים. רוב פקידי הממשלה נמלטו, והצבא היוגוסלבי החל להתמוטט.

המתקפה על יוגוסלביה הייתה אחת מהפצצות הטרור הראשונות במלחמת העולם השנייה. בימים שלאחר מכן, בולגריה, רומניה, הונגריה, איטליה ואלבניה הצטרפו לגרמניה הנאצית בחלוקת יוגוסלביה, בתמיכתה של מדינת קרואטיה העצמאית. המדינה התמוטטה תוך 12 יום, ויוון שבוע לאחר מכן, דבר שהפך את הרייך השלישי לשליטה על רוב אירופה היבשתית ומוכן לשיגור המתקפה על ברית המועצות.

הפצצת בעלות הברית
-----------------

הפצצות בעלות הברית את בלגרד ב-1944
ב-16 וב-17 באפריל 1944, הפציצו כוחות אוויר אנגלו-אמריקניים את בלגרד. היחידה החשובה ביותר שלקחה חלק בכך הייתה חיל האוויר ה-15 של ארצות הברית, שבסיסה בפוגיה בדרום איטליה. ההפצצה בוצעה באמצעות 600 מפציצים שטסו בגובה רב. מספר הקורבנות האזרחיים נאמד ב-1,160, בעוד שאבדות הצבא הגרמני היו 18. הפצצות נוספות של העיר נעשו ב-21 באפריל 24 באפריל 18 במאי 6 ביוני 8 ביולי ו-3 בספטמבר 1944.

קישורים חיצוניים
----------------

ויקישיתוף מדיה וקבצים בנושא **הפצצות בלגרד במלחמת העולם השנייה** בוויקישיתוף
**שש מצוות תמידיות** הן מצוות בתורה שניתן לקיימן בכל זמן ובכל רגע והן אינן דורשות עשיית מעשה בפועל, אלא מספיקה לקיומן רק מחשבתו של האדם. ספר החינוך הוא המקור לסידור מצוות אלו, ורבים מספרי ההגות וההלכה המאוחרים יותר הזכירו דבריו. בהקדמה לספר החינוך נכתב: שש מצוות חיובן תמידי לא יפסקו מעל האדם אפילו רגע אחד כל ימיו.

מפורסם ביותר הוא בעל המשנה ברורה שהעתיק ב'ביאור הלכה' בתחילת הסימן הראשון בשולחן ערוך, שם מדובר על דרך הצדיקים לקיים "שויתי השם לנגדי תמיד", וכותב: הרוצה לקיים "שויתי" כראוי יזדרז לקיים מה שנכתוב בשם ספר החינוך, ומפני גודל חביבותם העתיקום כמה גדולים בספריהם.

שש המצוות
---------

### אמונה בה'

 ערך מורחב – **אמונה בה'**  

להאמין שיש אלוה אחד בעולם שהמציא כל הנמצאות ומחפצו ורצונו הוא כל מה שהוא עכשיו ושהיה ושיהיה לעדי עד ושהוא הוציאנו ממצרים ונתן לנו התורה וזהו מצוות עשה דכתיב אנכי ה' אלהיך אשר הוצאתיך וגו' ופירושו תדעו ותאמינו שיש לעולם אלוה המשגיח שהרי הוצאתיך מארץ מצרים.

### לא יהיה לך אלוהים אחרים

 ערך מורחב – **עבודה זרה**  

שלא נאמין בשום אלהים זולתו שנאמר: לא יהיה לך אלהים אחרים על פני. ואפילו מודה שהקב"ה שולט על הכל, רק שידמה בדעתו שמסר הנהגת העולם למלאך או לכוכב, הרי זה מודה בעבודה זרה ועובר על לא יהיה לך אלהים אחרים על פני. אלא יאמין שהקב"ה בעצמו ובכבודו משגיח בכל העולמות, ואין לשום נברא כוח לעשות דבר בלתי רצונו, ולכן נקרא הקב"ה אלקי האלהים.

### ייחוד ה'

 ערך מורחב – **ייחוד ה'**  

לייחדו שנאמר שמע ישראל ה' אלהינו ה' אחד. ופירושו שמע ישראל ודע כי ה' שהווה את הכל ברצונו והוא אלהינו המשגיח בכל העולמות הוא ה' אחד בלי שום שיתוף.

### אהבת ה'

 ערך מורחב – **אהבת ה'**  

לאהוב המקום ברוך הוא שנאמר ואהבת את ה' אלהיך וגו' וכיצד יגיע האדם לאהבה הוא על ידי התורה וכדאיתא בספרי לפי שנאמר ואהבת איני יודע כיצד לאהוב את המקום ת"ל והיו הדברים האלה אשר אנכי מצוך היום על לבבך שמתוך כך אתה מכיר את מי שאמר והיה העולם כלומר שע"י ההתבוננות בתורה יכיר את גדולתו של הקב"ה שאין לו ערך ולא קץ ותתיישב האהבה בלבו בהכרח. ועניין המצוה שיראה האדם להשים כל מגמתו וכל מחשבתו אחר אהבת השם יתברך ויעריך בלבו כי כל מה שיש בעולם מעושר ובנים וכבוד הכל הוא כאין נגד אהבתו יתברך וייגע תמיד בבקשת חכמת התורה למען ישיג ידיעה בה'. והקובע את מחשבתו בעניינים הגשמיים ובהבלי העולם שלא לשם שמים רק להתענג ולהשיג כבוד ביטל עשה זו ועונשו גדול.

### יראת ה'

 ערך מורחב – **יראת ה'**  

להיות יראת השם יתברך על פניו תמיד לבלתי יחטא ועל זה נאמר את ה' אלהיך תירא ומי שבא דבר עבירה לידו חייב להעיר רוחו ולתת אל לבו באותו הפרק שהקב"ה משגיח בכל מעשי בני אדם אף אם יהיו במחשך מעשיהם וישיב להם נקם לפי רוע המעשה וכדכתיב אם יסתר איש במסתרים ואני לא אראנו נאום ה' וגו'.

### לא תתורו

 ערך מורחב – **לא תתורו**  

שלא נתור אחר מחשבת הלב וראיית העיניים שנאמר ולא תתורו אחרי לבבכם וגו' ואמרו חכמים אחרי לבבכם זו אפיקורסות ואחרי עיניכם זו זנות ובכלל אפיקורסות הוא כל מחשבות זרות שהם היפך דעת התורה ובכלל זנות הוא מי שהוא רודף אחר תאות העולם מבלי שיכוין בהם כלל לכוונה טובה כלומר שלא יעשה אותם כדי שיעמוד בריא ויוכל להשתדל בעבודת בוראו רק כוונתו תמיד להרבות תענוגים גדולים לנפשו.

לקריאה נוספת
------------

* **לחיות במרחב האלוקי**, הרב יצחק גינזבורג, הוצאת גל עיני (ה'תשס"ז).

קישורים חיצוניים
----------------

* ערך שש מצוות תמידיות באנציקלופדיה לפנימיות התורה

הערות שוליים
------------

1. ↑  בהקדמת הספר ובסימן כ"ה, כ"ו, תי"ז, תי"ח, תל"ב, שפ"ז
A bandlimited sawtooth wave pictured in the time domain (top) and frequency domain (bottom). The fundamental is at 220 Hz (A3).A bandlimited sawtooth wave pictured in the time domain (top) and frequency domain (bottom). The fundamental is at 220 Hz (A3).
**גל שן-מסור** מכונה גם **גל מסור** (באנגלית: "Sawtooth wave") הוא גל שאינו בצורה סינוסואידלית. נקרא כך בשל הדמיון שלו לשיניים של מסור.

הקונבנציה היא שגל שן-מסור מתגבר בעצמתו עד למקסימום ואז יורד בחדות. לעומת זאת, ב-"גל שן-מסור הופכי", הגל יורד בעצמתו ואז עולה בחדות. ניתן לחשוב עליו גם כעל מקרה קיצוני של גל משולש אסימטרי.

הפונקציה הליניארית למקוטעין:

{\displaystyle x(t)=t-\lfloor t\rfloor =t-\operatorname {floor} (t)}
המבוססת על פונקציית הרצפה של הזמן **t** היא דוגמה לגל שן-מסור עם מחזור תדירות של 1.

צורה כללית יותר, בטווח 1- עד 1, עם מחזור a, היא:

{\displaystyle x(t)=2\left({t \over a}-\left\lfloor {1 \over 2}+{t \over a}\right\rfloor \right)=2\left({t \over a}-\operatorname {floor} \left({1 \over 2}+{t \over a}\right)\right)}.

לפונקציית גל שן-מסור זו יש אותה פאזה כמו לפונקציית הסינוס.

גל שן-מסור ניתן לבנייה באמצעות סינתזה אדיטיבית. טור הפורייה האינסופי:

{\displaystyle x\_{\mathrm {reversesawtooth} }(t)={\frac {2}{\pi }}\sum \_{k=1}^{\infty }{(-1)}^{k}{\frac {\sin(2\pi kft)}{k}}}

מתכנס לגל שן מסור הופכי. גל שן-מסור קונבנציונלי ניתן לבנייה כך:

{\displaystyle x\_{\mathrm {sawtooth} }(t)={\frac {A}{2}}-{\frac {A}{\pi }}\sum \_{k=1}^{\infty }{\frac {\sin(2\pi kft)}{k}}}

כאשר A האמפליטודה. ניתן לראות שהמשרעת של ההרמוניה השנייה היא חצי מהמשרעת של תדר היסוד, המשרעת של ההרמוניה השלישית היא שליש מהמשרעת של תדר היסוד, וכך הלאה.

יישומים
-------

קישורים חיצוניים
----------------

ויקישיתוף מדיה וקבצים בנושא **גל שן מסור** בוויקישיתוף
* גל שן מסור, באתר MathWorld (באנגלית)
**טכניקת אקופרסורה טאפאס** (בראשי תיבות: **טא"ט**, באנגלית: **Tapas Acupressure Technique**, בראשי תיבות: **TAT)** היא טכניקת טיפולים אלטרנטיביים פסאודו-מדעית החותרת לניקוי רגשות שליליים וטראומות-עבר.

על פי השיטה, הפעלת לחץ על נקודות מרידיאן, קו אנרגיה החוצה את הגוף לפי פילוסופיות רפואה אלטרנטיבית שונות, עשויה לשחרר "חסימות אנרגטיות" וכך לשחרר רגשות שליליים. בשיטה זו נוגעים בצורה עדינה בנקודות חשובות באזור הראש תוך מיקוד המחשבה במשפטים מסוימים. כמו טיפולי אנרגיה אחרים, טא"ט מסתמכת על "אנרגיה" שאין כל בסיס מדעי לקיומה.

היסטוריה
--------

הטכניקה המלאה הומצאה בשנת 1993 על ידי טאפאס פלמינג, ומתבססת על טכניקות לחיצה שונות. העיקרון הבסיסי טוען כי טראומה רגשית לא פתורה מובילה ל"חסימת הזרימה הטבעית של האנרגיה" (putative energy (אנ')). מתרגלים של טא"ט טענו כי יישום באופן עצמי של לחץ קל לארבעה אזורים בראש (פינה פנימית של שתי העיניים, אחת חצי סנטימטר מעל המרחב שבין הגבות, והחלק האחורי של הראש) תוך שימת תשומת לב לשורה של משפטים מילוליים, שמהווים תהליך ריפוי, משחררת "חסימה" זו ומאפשרת ריפוי. טא"ט היה מיועד במקור להיות פרוטוקול לחיסול אלרגיה, לעומת זאת הדגש עבר לטראומה נפשית לאחר שכמה מן המטופלים הראשונים שחוו טכניקה זו דיווחו כי טראומה בלתי פתורה הייתה שכיחה יותר מאשר הקלת האלרגיה.

הערכה מדעית
-----------

סקירה שנעשתה בשנת 2005 של "Power Therapies" הביאה למסקנה שטכניקת טא"ט ודומותיה אינן מציעות תאוריית פעולה תקפה, מגלה יעילות שאינה ספציפית בלבד, ולא הצליחו להראות שהשיטה מציעה שיפורים מהותיים לטיפול פסיכיאטרי הקיים.
ישנם הסברים רבים, בעיקר פסיכולוגיים, לתוצאות חיוביות טיפוליות המדווחת על ידי המשתשמים בטכניקה, כגון אפקט פלצבו או דיסוננס קוגניטיבי. סקירה 2009 זיהתה "ליקויים מתודולוגיים" במחקר שדיווח על "הצלחות קטנות" בטיפול בטכניקת טא"ט ובטכניקות דומות. בנושא "אנרגיה פסיכולוגיה" (טכניקות חופש רגשיות), על פי הסקירה הצלחות מדומות אלה "הן פוטנציאל המיוחס לטכניקות קוגניטיביות והתנהגותיות ידועות הכלולות במניפולציה של אנרגיה". הדו"ח הגיע למסקנה כי "פסיכולוגים וחוקרים צריכים להיזהר משימוש בטכניקות כאלה, ולעשות מאמצים כדי ליידע את הציבור על ההשפעות השליליות של טיפולים המפרסמים טענות מופלאות".

ראו גם
------

* שיטת השחרור הרגשי
* טכניקות לשחרור רגשי (אנ')
* טיפול בשדה המחשבה (אנ')

הערות שוליים
------------

1. ↑  The 'National Center for Complementary and Alternative Medicine (13 באוקטובר 2006). "Energy Medicine Overview". `{{cite web}}`:  (עזרה)
2. 1 2  Grant J. Devilly (2005). "Power Therapies and possible threats to the science of psychology and psychiatry". *Australian and New Zealand Journal of Psychiatry*. **39** (6): 437–445. doi:10.1111/j.1440-1614.2005.01601.x. PMID 15943644.
3. ↑  McCaslin DL (ביוני 2009). "A review of efficacy claims in energy psychology". *Psychotherapy (Chicago)*. **46** (2): 249–56. PMID 22122622. `{{cite journal}}`:  (עזרה)
פירוש נוסף ערך זה עוסק בסדרת טלוויזיה. אם התכוונתם לסרט קולנוע בשם זה, ראו איים אבודים (סרט).

**איים אבודים** (באנגלית: **The Lost Islands**) היא סדרת טלוויזיה אוסטרלית בת 26 פרקים שהופקה בשנות השבעים ושודרה לראשונה באוסטרליה ב-1 בינואר 1976.
הסדרה הייתה הפקה משותפת של הערוץ המסחרי Ten Network עם חברת סרטי פרמאונט.

בישראל שודרה הסדרה בתחילת שנות ה-80 בשעות אחר הצהריים, לאחר מכן בטלוויזיה הלימודית במסגרת הרצועה היומית בשעות הבוקר בחופש הגדול, ולאחר מכן שודרו פרקים ממנה בתוכנית "רואים 6/6" ששודרה בטלוויזיה החינוכית.

עם השנים זכתה הסדרה למעמד של סדרת פולחן בישראל, בעיקר משום שהסדרה שודרה בשידורים חוזרים רבים במשך שנים רבות בשידורי חופשת הקיץ של הטלוויזיה החינוכית, כפי שהדבר בא לידי ביטוי בסרט הנושא את שם הסדרה.

עלילה
-----

סופת הוריקן כמעט מטביעה בלב ים אונייה שעל סיפונה 40 נערים מרחבי העולם. 35 נערים מצליחים להיחלץ מהאונייה בסירות הצלה, אולם בשל הבהלה חמישה נערים נותרים באונייה. הסערה סוחפת את האונייה אל שני איים לא מוכרים המאוכלסים בצאצאים של אנשים שהגיעו לשם בנסיבות דומות כ-200 שנה קודם לכן.

האי הראשון, הקרוי טאמבו, נשלט על ידי רודן אלמותי בן 200 שנה המכונה ה-Q, אשר הגיע לאי באחת מאותן אוניות שהיו בדרכן לאוסטרליה. במוקד האי קיים עמק בו חיים צאצאי צוות האונייה המקורית, בסגנון חיי קהילה קולוניאלית של המאה ה-18. הרודן עושה הכל על מנת ללכוד ולחסל את חמשת בני הנוער מן העולם החיצון, המהווים בעיניו איום לשלטונו.
האי השני, הקרוי מאלו, שוכן בקרבת האי טאמבו, קטן יותר בגודלו ושומם. הרודן Q משתמש במאלו כמחנה עבודה, שאליו נשלחים האסירים ובלגונה שבאי הם נאלצים לצלול ולהשיג "אצה כחולה" נדירה המזוקקת בהמשך לאבקה בה משתמש Q כדי להאריך את חייו.

הילדים מפתחים קשרי ידידות וחברות עם חלק מן המקומיים. בפרק האחרון בסדרה מצליחים ה"זרים" לשכנע את תושבי הכפר למרוד בראש הממשלה וב-Q ומצליחים לסלקם מן הכפר ללא שפיכות דמים. חמשת הזרים מצטרפים לכפר וג'רמיה, משרתו לשעבר של הרודן, נבחר לתפקיד ראש הכפר.

שחקנים
------

* טוני יוז - טוני
* ג'יין ואליס - אנה
* רוברט אדגינגטון - דייוויד
* אמנדה מא - סו יינג
* כריס בנאוד - מארק
* מרגרט נלסון - הלן מרגרט קווין
* רודני בל - אהרון ג'יימס קווין
* ריק האטון - ראש הממשלה רופוס קוואד
* רון האדריק - ה-Q
* רון בלאנשארד - קוול
* וואלאס איטון - מנהל בית הספר קווילטר
* ווילי פנל - ג'רמיה קוויזל
* קורנליה פרנסס - אליזבת' קווין
* פרנק גאלאכר - קוויג
* מייקל הווארד - ג'ייסון קווין
* דון פאסקו - אדם קווין

קישורים חיצוניים
----------------

* "איים אבודים", במסד הנתונים הקולנועיים IMDb (באנגלית)
* "איים אבודים", במסד הנתונים הקולנועיים KinoPoisk (ברוסית)
* איים אבודים בארכיון המידע של הטלוויזיה האוסטרלית
גיטרה רומנטית, פריז, בסביבות 1830
**גיטרה רומנטית** היא גיטרה שמקורה בתקופה הרומנטית של המוזיקה הקלאסית של המאה ה-19. מקורה במדינות (מערב) אירופה (איטליה, צרפת, אנגליה, אוסטריה וספרד) והיא מהווה את המקור לגיטרה הקלאסית המודרנית ולגיטרה האקוסטית האמריקאית. הגיטרה הרומנטית ידועה כגיטרה הראשונה בעלת 6 מיתרים. הגיטרה הרומנטית מתאפיינת בצורה מוארכת וצרה, כאשר מיתריה עשויים מניילון או מעיים (Catgut) ושלושת מיתרי הבס מלופפים בנחושת מצופה בכסף, בדומה לגיטרה קלאסית מודרנית. לעיתים, המיתרים היו מחוזקים באזור הגשר על ידי פינים קטנים.

סקירה כללית
-----------

הגיטרה הרומנטית הידועה הראשונה שנבנתה, נבנתה בשנת 1774 על ידי פרדיננדו גליאנו בנאפולי. גיטרה זו שהוצגה כיום ב**מוזיאון הייר** (Heyer Museum) לפני פשיטה הרגל שלו, מראה כמה הבדלים חשובים מהגיטרה הקלאסית המודרנית. היו לו 5 מיתרים במקום 6 שנמצאים בגיטרה הקלאסית. בסוף המאה ה-18 הגיטרה זכתה לפופולריות כללית ניכרת. אולם, לפי דבריו של רוג'רו צ'יזה (אנ'), מוזיקולוגים רבים התעלמו במידה רבה ממקומה וחשיבותה במוזיקה הקלאסית.

### נגנים ומלחינים

מספר מלחינים ידועים שלא קשורים כלל לגיטרה הרומנטית ניגנו או הלחינו בשבילה יצירות, למשל: לואיג'י בוקריני ופרנץ שוברט. הקטור ברליוז היה גם נגן מיומן על הגיטרה הרומנטית. הוירטואוז והכנר ניקולו פאגאניני, ניגן אף הוא בגיטרה ואנטון דיאבלי הלחין כמות כלשהי של יצירות לגיטרה.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **גיטרה רומנטית** |
| ויקישיתוף תמונות ומדיה בוויקישיתוף: **גיטרה רומנטית** |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: c2bfcf82-356c-4606-9dd7-51efd1b11bec

 |
**מרי סרגנט פלורנס** (באנגלית: **Mary Sargant Florence**; ‏  21 ביולי 1857 - 14 בדצמבר 1954) הייתה ציירת בריטית של דמויות, עיטורי קיר בפרסקו ונופים מזדמנים בצבעי מים ופסטל.

ביוגרפיה
--------

מרי סרגנט נולדה בלונדון. אביה היה הנרי סרגנט, עורך דין, ואמה הייתה קתרין אמה ביל. אחיה כללו את השופט צ'ארלס הנרי סרגנט, הבוטנאית אתל סרגנט, המנהל וולטר לי סרגנט והפסל פרנסיס ויליאם סרגנט.

היא למדה בפריז אצל לוק אוליבייה מרסון, ובבית הספר סלייד אצל אלפונס לגרוס. היא הייתה חברה במועדון האמנות האנגלית החדשה ובאגודת הציירים בטמפרה.

תג התנועה נגד מיסוי נשים בלי זכות בחירה.
ב-1888 היא נישאה להנרי סמית' פלורנס, מוזיקאי אמריקאי. נולדו להם שני ילדים: פיליפ סרגנט פלורנס, כלכלן, ואליקס סטרצ'י, הפסיכואנליטיקאי והמתרגם של פרויד. היא גרה באותה העת בניו ג'רזי. 

לאחר שבעלה טבע בשנת 1891, היא עברה למארלו, בקינגהמשייר, ובנתה את ביתה, (1899–1900), שם התגוררה עד 1940. הבית תוכנן במקור עם קירות לבנים חשופות, ללא דלתות וללא צנרת. 

היא הייתה סופרג'יסטית, תומכת בליגת ההתנגדות למיסוי נשים וציירה להם תגים.  עם החוקר והעורך מקיימברידג', צ'ארלס קיי אוגדן, היא פרסמה את הספר "מיליטריזם לעומת פמיניזם" (1915) שטען כי לנשים יש את הפררוגטיבה והאחריות להילחם במיליטריזם הבינלאומי.  הוא התחקה אחר הקשרים ההיסטוריים ובין מיליטריזם, אימפריאליזם, עבדות וכפיפות נשים. המיליטריזם, כך טענה, היה הגורם השולט בהכנעה הפוליטית, הכלכלית והמינית של נשים על פני חלק ארוך בהיסטוריה האנושית וההופעה המאוחרת של דרישות לזכויות נשים. 

ב-1940 היא כתבה עבודה על ההיסטוריה, התיאוריה והאסתטיקה של הצבע.  היא ערכה שני כרכים של מסמכי אגודת הציירים בטמפה.

היא מתה בטוויקנהאם, מידלסקס, 1954.

קישורים חיצוניים
----------------

ויקישיתוף מדיה וקבצים בנושא **מרי סרגנט פלורנס** בוויקישיתוף

הערות שוליים
------------

1. 1 2  Frances Spalding (1990). *20th Century Painters and Sculptors*. Antique Collectors' Club
2. ↑  Chlak, Victoria. "Nutley opinion: Artist's work shows up across the pond", Nutley Sun, March 31, 2016.
3. ↑  Historic England. "Lord's Wood (1332156)". National Heritage List for England.
4. ↑  Sharon Ouditt. Fighting forces, writing women: identity and ideology in the First World War, Routledge, 1993
5. ↑  C.K. Ogden and Mary Sargant Florence. Militarism versus Feminism: An Enquiry and a Policy Demonstrating that Militarism involves the Subjection of Women, London: Allen and Unwin, 1915
6. ↑  Ogden and Florence, "Militarism versus Feminism"
7. ↑  M. Sargant Florence. Colour Co-ordination, London: John Lane, 1940

|  |  |
| --- | --- |
| בקרת זהויות עריכת הנתון בוויקינתונים | 
* GND: 1156961815
* ISNI: 0000 0000 7891 6204
* LCCN: nr88009430
* NLA: 50180211
* NTA: 239037898
* RKD: 28370
* SUDOC: 175897115
* ULAN: 500002330
* VIAF: 95694765
* WorldCat: lccn-nr88009430

 |



​
**זנאיד לטיציה ז'ולי בונפרטה, נסיכת קאנינו ומוסיניינו** (בצרפתית: **Zénaïde Laetitia Julie Bonaparte, Princess of Canino and Musignano**‏; 8 ביולי 1801 - 8 באוגוסט 1854) הייתה בתם של ז'וזף בונפרטה וז'ולי קלארי.

ביוגרפיה
--------

זנאיד נולדה ב-8 ביולי 1801 כבתם של ז'וזף בונפרטה בנו של קרלו בואונפרטה ואחיו של נפוליאון בונפרטה, וז'ולי קלארי אחותה של דזירה קלארי מלכת שוודיה. הייתה לה אחות קטנה בשם שרלוט. ב-1804 הכתיר עצמו דודה נפוליאון בתואר "קיסר צרפת", והעניק לזנאיד ואמה את התואר "נסיכות קיסריות". ב-1806 מינה נפוליאון את אביה לכמלך נאפולי ומלך סיציליה. ב-1808 הוא העביר את תפקידו לז'ואקים מירא ומינה את ז'וזף למלך ספרד. ב-1814 הציע נפוליאון לז'וזף לחתן את זנאיד עם פרננדו השביעי, מלך ספרד המודח מבית בורבון. ההצעה נדחתה בידי ז'וזף. לאחר נפוליאון הובס בקרב ווטרלו וגלה לאי סנט הלנה, יצא אביה לגלות בארצות הברית והתיישב באחוזה בניו ג'רזי. זנאיד ליוותה אותו בתחילה, אולם בהמשך חזרה לאירופה לשהות עם אמה. בסופו של דבר נישאה זנאיד ב-29 ביוני 1822, בבריסל, נישאה לדודנה שארל לוסיאן בונפרטה, בנו של דודה לוסיאן בונפרטה. את אחותה שרלוט השיאו הוריה לנפוליאון לואי בונפרטה, בנו של לואי בונפרטה. בני בונפרטה האמינו כי הם עתידים לחזור לשלטון בצרפת, ועל כן ניסו לאחד את המשפחה כמה שאפשר.

חרף העובדה שנישואיה היו פוליטיים בעיקרם, הרי שהיא ובעלה הסתדרו היטב והקשר ביניהם היה חם. בעלה היה אורניתולוג ידוע, וקרא לסוג יונת זנאידה על שמה. היא ילדה לו 12 ילדים. היא מתה בנאפולי ב-8 באוגוסט 1854 בגיל 53.

משפחתה
------

זנאיד ילדה לשארל לוסיאן בונפרטה 12 ילדים:

* ז'וזף לוסיאן בונפרטה (1824-1865)
* אלכסנדרה גרטרוד זנאיד בונפרטה (1826-1828)
* לוסיאן בונפרטה (1828-1895)
* ז'ולי שרלוט בונפרטה (1830-1900)
* שרלוט הונורין ז'וזפין פאולינה בונפרטה (1832-1901)
* ליאוני סטפני אליס בונפרטה (1833-1839)
* מארי דזירה אז'יני ז'וזפין פילומנה בונפרטה (1835-1890)
* אוגוסטה בונפרטה-גריבלדי (1836-1900)
* נפוליאון שארל בונפרטה (1839-1899)
* בתילד אלויס לאון בונפרטה (1840-1861)
* אלברטינה מריה תרזה בונפרטה (1842)
* שארל אלברט בונפרטה (1843-1847)

קישורים חיצוניים
----------------

ויקישיתוף מדיה וקבצים בנושא **זנאיד בונפרטה** בוויקישיתוף
* זנאיד בונפרטה, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5396474
* BnF: cb15763669n (data)
* GND: 140467394
* ISNI: 0000 0000 7717 6822
* SUDOC: 24348206X
* ULAN: 500354824
* VIAF: 107162790
* WorldCat: viaf-107162790

 |
**בר בהלול** (בארמית סורית: **ܚܣܢ ܒܪ ܒܗܠܘܠ**, קרי: חסן בר בהלול; בערבית: **الحسن بن بهلول**, קרי: אלחסן בן בהלול) היה בישוף במאה העשירית, חשיבותו היא בכך שהיה לשונאי ומילונאי שחיבר מילון סורי-ערבי, המשמש בסיס ללימוד השפה הסורית והבוטניקה של המזרח הקדום כיוון שהוא מהווה חוליה מקשרת חשובה בין שמות צמחים מהתקופה הקדם-איסלאמית המשמרים מסורות קדומות (ובכלל זה שמות תנ"כיים) לבין שמות צמחים בערבית. בר בהלול מפרט בנוסף גם 16 ניבים של ארמית ומתייחס למקבילות של המילים ביוונית עתיקה. בנוסף למילונו חיבר גם ספרים תאולוגיים וספר העוסק בפשר חלומות.

מילונו של בר בהלול ראה אור לראשונה במהדורה מודרנית בצרפתית על ידי רובן דובאל (צר') בין 1888 ל-1901.

קישורים חיצוניים
----------------

* Rubens Duval, *Lexicon Syriacum auctore Hassano Bar Bahlule: Voces Syriacas Græcasque cum Glossis Ayriacis et Arabicis Complectens*. (Paris, 1888–1901) vol. 1, vol. 2, vol. 3

* מילונו של בר בהלול לעיון ברשת

הערות שוליים
------------

1. ↑  זהר עמר, **גידולי ארץ ישראל בימי הביניים**, יד יצחק בן-צבי תש"ס, עמ' 20 הערה 35
2. ↑  לקסיקונים סורים, ר' Duval

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007385557505171
* BIBSYS: 90778689
* BnF: cb12466684b (data)
* GND: 102416648
* ISNI: 0000 0001 1187 5281
* LCCN: n87933250
* NTA: 113778066
* RERO: 02-A013494785
* SUDOC: 126497737
* VcBA: 495/90742
* VIAF: 162798051
* WorldCat: lccn-n87933250

 |
**שרגא שכטר** (9 בספטמבר 1930 - 21 במרץ 2017) היה ביוכימאי ישראלי, פרופסור אמריטוס בבית הספר לרפואה ע"ש סאקלר באוניברסיטת תל אביב.

אודות
-----

שכטר נולד בארגנטינה. סיים דוקטורט בכימיה באוניברסיטת בואנוס איירס. עלה לישראל בשנת 1957 והצטרף למחלקה לחקר הסרטן בבית הספר לרפואה באוניברסיטה העברית בירושלים, שם התמחה בביוכימיה. אחר כך עשה התמחות נוספת באוניברסיטת פנסילבניה. בשנת 1964 התמנה לפרופסור ולראש המחלקה לביוכימיה באוניברסיטת תל אביב. הוא היה ממקימי הפקולטה למדעי החיים באוניברסיטה והדיקן הראשון שלה. בשנת 1983 הקים את מכון סאקלר לרפואה מולקולרית בבית ספר לרפואה באוניברסיטת תל אביב ועמד בראשו.

שכטר היה פרופסור-אורח באוניברסיטת נורת'ווסטרן, אוניברסיטת אילינוי, אוניברסיטת קורנל בארצות הברית ובאוניברסיטת פרמה באיטליה. כמו כן היה לחוקר אורח במכוני הבריאות הלאומיים בארצות הברית (NIH) ובמכון קירי בפריז. 

בשנת 2007 יצא ספרו "סדקים במגדל השן" בהוצאת צבעונים, בו הוא ניתח את הצלחות האקדמיה הישראלית בעבר ודן בסכנות העומדות בפניה בעתיד.

התגורר ברמת השרון, אחד משלושת בניו הוא פרופ' עמית שכטר.

מספריו
------

* **תורת האבולוציה והתפתחות עולם החי**, האוניברסיטה המשודרת, 1979
* **סדקים במגדל השן**, צבעונים, 2007

קישורים חיצוניים
----------------

* שרגא שכטר, אוניברסיטה היא לא סופרמרקט, באתר ynet, 2 בינואר 2007
* שרגא שכטר, זיכרונות של תלמיד, באתר הארץ, 7 ביוני 2009
* עופר אדרת, הפרופסור שהזהיר כי האוניברסיטה איננה סופרמרקט, באתר הארץ, 29 באפריל 2017

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299445905171
* VIAF: 297863805
* WorldCat: lccn-nr2006026860

 |
**ג'ון אלדן קרפנטר** (באנגלית: **John Alden Carpenter** 28 בפברואר 1876 – 26 באפריל 1951) היה מלחין אמריקאי. סגנון ההלחנה של קרפנטר נחשב בעיקר ל"מודרניסטי מתון ואימפרסיוניסטי; רבות מיצירות שואפות להכיל את רוח אמריקה, כגון "דרך הבית" הפטריוטית ועוד כמה יצירות בהשראת ג'אז. הוא היה בין ראשוני המלחינים הקלאסיים שכללו ביצירותיהם יסודות של ג'אז ורגטיים.

ביוגרפיה
--------

קרפנטר נולד בפארק רידג', אילינוי ב-28 בפברואר 1876, וגדל בבית מוזיקלי. הוא למד באוניברסיטת הרווארד אצל ג'ון נואולס פיין והיה נשיא "מועדון הזמר" (Glee Club). כמי שנחשב להבטחה גדולה כמלחין, למד כמה שיעורים אצל אדוארד אלגר במהלך טיול לרומא בשנת 1906. בשובו לארצות הברית למד ב-1912 אצל ברנרד ציהן בשיקגו. בתקופת חייו שם, מ-1909 עד פרישתו ב-1936 עבד כסגן-נשיא בעסק המשפחתי לציוד ספנות. לאחר פרישתו הקדיש את רוב זמנו להלחנה. הוא מת בשיקגו ב-26 באפריל 1951.

יצירות
------

קרפנטר חיבר שלושה בלטים: "חתול משוגע: פנטימימת ג'אז", מבוסס על הקומיקס "חתול משוגע",
עלה בהופעת בכורה בטאון הול של ניו יורק ב-20 בינואר 1922, והיה היצירה הראשונה מאת מלחין קונצרטי שהמילה "ג'אז" הופיעה בכותרתה; היצירה הידועה ביותר שלו, כנראה, היא "גורדי שחקים" (1926), שזירת התרחשותה היא ניו יורק (הצגת הבכורה הייתה במטרופוליטן אופרה), אבל היא מושפעת בה במידה מעיר הולדתו שיקגו.

אחת מיצירותיו המפורסמות ביותר היא הסוויטה התזמורתית האימפרסיוניסטית "הרפתקאות בעגלת תינוקות". היא הוקלטה בסטריאו בשנת 1956 בנגינת תזמורת איסטמן-רוצ'סטר, בניצוח האווארד הנסון לתקליטי מרקורי, שהוציאו אותה לראשונה בתקליט אריך-נגן; בהמשך חזרה והפיקה אותה חברת פיליפס על תקליטור. ב-1932 השלים קרפנטר את "שיר של אמונה" לחגיגות המאתיים לג'ורג' וושינגטון, הסימפוניה הראשונה שלו, בדו מז'ור, בוצעה לראשונה בנורפוק קונטיקט ב-1917 והותקנה ליובל החמישים של התזמורת הסימפונית של שיקגו, שניגנה אותה ב-24 באוקטובר 1940. ברונו ולטר ניצח על ביצוע הבכורה של הסימפוניה השנייה שלו עם הפילהרמונית של ניו יורק ב-1942. עוד הלחין מספר רב של יצירות לפסנתר ושירים, בהם מחזור השירים "Gitanjali", לשירים מאת רבינדרנת טאגור.

קישורים חיצוניים
----------------

* שירי אמריקה, ביוגרפיה של ג'ון אלדן קרפנטר
* ג'ון אלדן קרפנטר, באתר אנציקלופדיה בריטניקה (באנגלית)

הערות שוליים
------------

1. ↑  נורמן לברכט, "אנציקלופדיה למוסיקה של המאה העשרים", הוצאת לדורי, עמ' 735
2. ↑  תומאס ק. פירסון, "קרפנטר, ג'ון אלדן", מילון גרוב למוזיקה ומוזיקאים אונליין, הוצאת אוניברסיטת אוקספורד
3. ↑  ביוגרפיה של ג'ון אלדן קרפנטר באתר אולמיוזיק
4. ↑  אתר "שירי אמריקה", ביוגרפיה של ג'ון אלדן קרפנטר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284202905171
* BIBSYS: 2032945
* BNE: XX1318806
* BnF: cb13954180w (data)
* CiNii: DA11665570
* GND: 119278359
* ISNI: 0000 0000 8366 8575
* LCCN: n84220603
* LNB: 000049098
* MusicBrainz: a9f5516f-bc8b-4564-8d35-c1cd38ed27ad
* NDL: 01063570
* NKC: xx0091847
* NTA: 095874569
* RERO: 02-A003078642
* SELIBR: 278241
* SNAC: w6rv0ngd
* SUDOC: 16652767X
* Trove: 1505195
* VIAF: 27258279
* WorldCat: lccn-n84220603

 |
**Love Kills** (בעברית: **אהבה הורגת**) הוא סינגל של המוזיקאי הבריטי פרדי מרקיורי, והשיר הראשון שלו שיצא כאמן סולו, על אף שכל חברי להקת קווין ניגנו בשיר, בתחילה ללא קרדיט.

השיר נכתב על ידי פרדי מרקיורי וג'ורג'יו מורודר, ושימש במקור בשחזור ועריכתו של מורודר משנת 1984 של סרטו האילם של פריץ לאנג מ-1927, "מטרופוליס", כחלק מהפסקול החדש של הסרט. הסינגל הגיע למקום העשירי במצעד הסינגלים הבריטי.

רשמית, הסינגל הוא של פרדי מרקיורי, על אף שמדובר בשיתוף פעולה שלו עם ג'ורג'יו מורודר. שנים לאחר יציאת השיר אושר כי כל חברי להקת קווין – בריאן מיי, רוג'ר טיילור וג'ון דיקון ניגנו בשיר, ביחד עם ג'ורג'יו מורודר וריינהולד מק. לא ידוע מדוע השיר יצא כסינגל של פרדי מרקיורי בלבד ולא כסינגל של קווין, אך ייתכן שהחוזים של הלהקה עם חברות התקליטים EMI רקורדס וקפיטול רקורדס הם הסיבה לכך, בעוד שפסקול "מטרופוליס" היה בהוצאת CBS רקורדס.

השיר מעולם לא בוצע בהופעה חיה באף מופע או אירוע. קווין ואדם למברט ביצעו את השיר בפעם הראשונה בסיבוב ההופעות שלהם ב-2014 כבלדה. גרסה זו עובדה מאוחר יותר על ידי בריאן מיי ורוג'ר טיילור עם השירה המקורית של מרקורי עבור האלבום *Queen Forever* (אנ') ב-2014.

רמיקס של "Love Kills" שימש גם עבור הקרדיטים בסיום הסרט Loaded Weapon 1 משנת 1993. השיר יצא גם באלבום האוסף "The Great Pretender". בשנת 2009, יצאה גרסת כיסוי של זמרת הסינת'-פופ הבריטית ליטל בוטס.

קישורים חיצוניים
----------------

* מידע על היצירה "Love Kills" באתר מיוזיק בריינז

הערות שוליים
------------

1. ↑  "10 Best Freddie Mercury Songs of All Time". *Singersroom*. נבדק ב-12 ביוני 2023. 'Love Kills' showcases Freddie Mercury's exceptional vocal range with his easily recognizable high notes and mesmerizing delivery. It features a synth-pop beat mixed with rock elements that emphasis raw emotions while adding depth to the lyrics. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: c391d8c2-cbc7-33df-a6ec-de583e822c19

 |
קריאת האזהרה בתחנת רכבת תחתית בלונדון
כיתוב בתחנת הרכבת נהריה בעברית ובאנגלית, המתריע על הסכנה שבעמידה על שפת הרציף
**Mind the gap** (בתרגום חופשי: שימו לב למרווח) היא קריאת אזהרה לנוסעי רכבת שנועדה להזהירם מפני הפער שבין רציף התחנה לדלתות הרכבת. המונח מזוהה בעיקר עם הרכבת התחתית של לונדון, בה הוא נקבע, בשנת 1968 בתחנת הרכבת התחתית בנק שעל קו הסנטרל.

גם בתחנות של רכבת ישראל נכתבת אזהרה זו בקצה הרציף, לטובת הנוסעים דוברי האנגלית. את האזהרה בעברית, יחד עם שאר ההודעות, מקריינת השחקנית גיליה שטרן.

היסטוריה
--------

הביטוי נטבע במהלך שנת 1968 עבור הודעה אוטומטית מתוכננת לאחר שאזהרת הנוסעים על ידי נהגי הרכבת הפכה ללא מעשית בעקבות העומס התחבורתי ההולך וגובר. מערכת הרכבת התחתית בחרה בהקלטה דיגיטלית[דרוש מקור]. מאחר שקיבולת האחסון בזיכרון הממוחשב הייתה יקרה באותה תקופה, הם היו חייבים לבחור ביטוי קצר, שיכתב גם על רציף התחנה. הציוד סופק בידי חברה גרמנית ותיקה המתמחה בכך, AEG טלפונקן. לפי העיתון האנגלי "Independent on Sunday", מהנדס הסאונד פיטר לודג' עבד עם מהנדס סקוטי מטעם טלפונקן, שעבדו יחדיו עם שחקן שנשכר להקלטת הביטויים "Mind the gap" ו-"Stand clear of the doors please" (נא לשמור מרחק מהדלתות). לבסוף כדי להימנע מתשלום תמלוגים לשחקן, הוקלט לודג' עצמו.

בזמן שהקלטתו של לודג' עדיין בשימוש, קווי רכבת אחדים משתמשים בהקלטות אחרות. אחת מהן הוקלטה בידי אמנית הקול אמה קלארק. הקלטות אחרות, על קו הפיקדילי, משתמשות בקולו של שחקן ששמו טים בנטינק.

קישורים חיצוניים
----------------

ויקישיתוף מדיה וקבצים בנושא **Mind the gap** בוויקישיתוף
* סרט על "Mind the gap"
* הגרדיאן, הקלטה ותיקה של "Mind the gap" חוזרת לטיוב בלונדון, באתר הארץ, 10 במרץ 2013
**האסיסטנט של אלוהים** הוא סרט טלוויזיה משנת 1992 המתאר את הקשיים של אנשים עם מוגבלות שכלית התפתחותית (פיגור שכלי) להשתלב בחברה. התסריט נכתב בידי סביון ליברכט וזיכה את ליברכט בפרס אקו"ם. הסרט בוים בידי ברוך דינר ואורכו הוא 53 דקות.

הסרט מצוי ברשימה הסרטים המומלצים על ידי משרד החינוך לצורך הדרכת חינוך מיני וחברתי עבור נוער עם מוגבלות שכלית התפתחותית.

עלילה
-----

אסנת (אסנת בר-נט סנד) היא נערה עם תסמונת דאון, שכמו כל אדם המגיע לגיל הנעורים, היא תוהה על מקומה בחברה ועל עתידה בחיים. אסנת אינה מסתדרת עם בני גילה, משום שלחלקם יש דעה קדומה על אנשים עם לקות שכלית ומשום שאת שאר בני גילה, אמהּ מרחיקה ממנה.

אמהּ של אסנת (אביבה גר) היא עורכת דין מצליחה ואם חד הורית, שמגלה חוסר סובלנות לאסנת ולאנשים אחרים עם לקות שכלית. חוסר סבלנות זה ברור מאוד לאסנת והיא תמהה אם היא עצמה הכישלון היחיד של האם המצליחנית. סבתהּ של אסנת (עדנה פלידל) היא בת המשפחה השנייה הדומיננטית בחייה וגם היא זוכה לבוז מאמהּ של אסנת בשל היותה אדם לא מלומד המאמין באמונות טפלות. אולם, למרות הבוז, אסנת ואמהּ מגיעות להתארח בכפר אצל הסבתא, לסוף שבוע.

נדמה כי יחסיהן של בנות המשפחה עומדים להשתנות בעקבות ביקורו של קוסם (עזרא דגן) בכפר. הקוסם, שהוא בעצמו אדם חריג בשל היותו עולה חדש, מגלה גישה פשוטה וחכמה אל ליבן של אסנת וסבתהּ ומחזק את הביטחון העצמי שלהן. הקוסם ממנה את אסנת לאסיסטנטית שלו, להופעה אחת, והיא מסייעת לו להעלים חפצים. אחרי ההופעה היא מבקשת ממנו שיעלים את הנכות שלה והוא מסביר לה ברוגע, שהוא אינו יכול לעשות זאת משום שהוא בסך הכול האסיסטנט של אלוהים.

בסופו של דבר, הקוסם נעלם כפי שהוא צץ ועל המשפחה למצוא בעצמה את הדרך לחיי אושר. סבתהּ של אסנת נאלצת להתעמת עם בתהּ כדי לעמוד על זכויותיה של אסנת.

שחקנים
------

* אסנת – אסנת בר-נט סנד
* אמא – אביבה גר
* סבתא – עדנה פלידל
* קוסם – עזרא דגן
* סַפָּר – אלברט אילוז

קישורים חיצוניים
----------------

* הסרט המלא לצפייה ישירה (בתשלום) באתר ארכיון הסרטים הישראלי - סינמטק ירושלים

* "האסיסטנט של אלוהים", במיזם "אישים" לתיעוד היצירה הישראלית

הערות שוליים
------------

1. ↑  על פי הדף על ליברכט באתר אגודת הסופרים העבריים
2. ↑  שני קטעים מתוך הסרט "האסיסנט של אלוהים"
3. ↑  הספרייה הווירטואלית של המכון הפדגוגי קישור המתאים לגולשי אקספלורר בלבד
4. ↑  רשימת סרטים מומלצים באתר משרד החינוך
5. ↑  כתבה על אסנת בר-נט סנד, אתר www.artispo.com